Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1672

9. rész vonatkozó elõírásainak. 7.1.3 Ha egy nagykonténer, tankkonténer vagy mobil tartány a – többször módosított – 1972. évi „Nemzetközi Szállítótartály Biztonsági Egyezmény” (CSC), ill. az 1989. 01. 01-tõl módosult UIC 590 Döntvény1) és az 1994.07.01-tõl módosult UIC 592-1–592-4 Döntvények1) meghatározása szerint szállítótartálynak (konténernek) minõsül, csak akkor használható veszélyes áru szállítására, ha a nagykonténer, a tankkonténer, illetve a mobil tartány teherhordó váza megfelel ezeknek az elõírásoknak. 7.1.4 A nagykonténer csak akkor adható fel szállításra, ha szerkezetileg megfelelõ állapotú. A „szerkezetileg megfelelõ” azt jelenti, hogy a konténer szerkezeti részei, így az alsó és felsõ hossztartók, az alsó és felsõ kereszttartók (küszöbök és homlokgerendák), a padló kereszttartók, a sarokoszlopok és a sarokelemek mentesek a nagyobb hibáktól. Nagyobb hibának számít a szerkezeti elemek 19 mm-nél nagyobb mélységû görbülete vagy horpadása, a hosszúságtól függetlenül; a szerkezeti elemek repedése vagy törése; egynél több vagy helytelen toldás (pl. átlapolt illesztés) az alsó vagy felsõ kereszttartókon vagy homlokgerendákon; kettõnél több toldás bármelyik alsó és felsõ hossztartón; bármilyen toldás az alsó kereszttartón (küszöbön) vagy a sarokoszlopon; beszorult, elcsavarodott, törött, hiányzó vagy más okból használhatatlan ajtópántok és egyéb szerelvények; nem záró tömítések; általában a szerkezet olyan torzulása, ami a kezelõberendezés pontos csatlakoztatását, illetve a jármûalvázon való elhelyezést és rögzítést akadályozza. Ezenkívül elfogadhatatlan a konténer bármely elemének károsodása, pl. az oldalfalak fémrészeinek rozsdásodása, az üvegszövet szétválása, függetlenül a szerkezeti anyagtól. Megengedett viszont a normális mértékû elhasználódás, beleértve a rozsdásodást, enyhe ferdüléseket és a karcolásokat és olyan egyéb sérüléseket, amelyek nem befolyásolják a konténer használhatóságát és idõjárásállóságát. A megrakás elõtt a konténert ellenõrizni kell annak biztosítására, hogy mentes legyen az elõzõ rakomány maradványaitól és hogy a belsõ padlón és falakon ne legyenek kiálló részek. ————————— 1) Kiadja az UIC Service Publications, címe: 16 Rue Jean Rey, F-75015 Paris. 7.1.5 A nagykonténereknek meg kell felelniük azoknak az elõírásoknak, amelyeket ez a rész – és esetleg a 9. rész – az adott szállítás esetén a jármû felépítményére tartalmaz; ilyenkor a jármû felépítményének nem kell ezeket az elõírásokat teljesítenie. Ha azonban a nagykonténert szállító jármû rakfelületének szigetelése és hõállósága megfelel az elõírásoknak, akkor a nagykonténer mentesül ezek alól. Ezt az elõírást az 1 osztály robbanóanyagainak és tárgyainak szállítására használt kiskonténerekre is alkalmazni kell. 7.1.6 A 7.1.5 szakasz elsõ mondatának utolsó részében foglaltaktól függetlenül az a tény, hogy a veszélyes anyagokat egy vagy több konténerbe rakták, nem befolyásolja azokat a feltételeket, amelyek a jármûre a szállított veszélyes anyagok természete és mennyisége miatt vannak elõírva. 7.2 FEJEZET A KÜLDEMÉNYDARABOK SZÁLLÍTÁSÁRA VONATKOZÓ ELÕÍRÁSOK 7.2 FEJEZET ELÕÍRÁSOK A KÜLÉDEMÉNYDARABOS SZÁLLÍTÁSRA 7.2.1 Hacsak a 7.2.2 – 7.2.4 szakaszban nincs másként elõírva, a küldeménydarabok

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes